CELEX: C2006/326/56
Language: da
Date: 2006-12-30 00:00:00
Title: Sag C-421/06: Anmodning om præjudiciel afgørelse indgivet af Consiglio di Stato (Italien) den 16. oktober 2006 — Fratelli Martini & C. SpA, Cargill Srl mod Ministero delle Politiche Agricole og Forestali, Ministero della Salute, Ministero delle Attività Produttive

30.12.2006   
            
            
               DA
            
            
               Den Europæiske Unions Tidende
            
            
               C 326/27
            
         Anmodning om præjudiciel afgørelse indgivet af Consiglio di Stato (Italien) den 16. oktober 2006 — Fratelli Martini & C. SpA, Cargill Srl mod Ministero delle Politiche Agricole og Forestali, Ministero della Salute, Ministero delle Attività Produttive
   (Sag C-421/06)
   (2006/C 326/56)
   Processprog: italiensk
   Den forelæggende ret
   Consiglio di Stato
   Parter i hovedsagen
   
      Sagsøger: Fratelli Martini & C. SpA, Cargill Srl
   
      Sagsøgt: Ministero delle Politiche Agricole e Forestali, Ministero della Salute, Ministero delle Attività Produttive
   Præjudicielle spørgsmål
   
               1)
            
            
               Er de EF-institutioner, der har udstedt direktiv 2002/2 (1), efter Domstolens dom i de forenede sager C-453/03, C-11/04, C-12/04 og C-194/04, hvorved dette direktiv blev kendt delvis ugyldigt, forpligtede i henhold til EF-traktatens artikel 233 (der taler om annullerede retsakter) til »at gennemføre de til dommens opfyldelse nødvendige foranstaltninger«?
            
         
               2)
            
            
               Såfremt spørgsmål 1 besvares bekræftende, skal de foranstaltninger, som EF-institutionerne har pligt til at gennemføre for at bringe direktiv 2002/2 i overensstemmelse med Domstolens dom, da først træde i kraft i fællesskabsretten, for at det kan være tilladt medlemsstaterne at optage dem i deres egen retsorden?
            
         
               3)
            
            
               Skal de foranstaltninger, der nævnes i spørgsmål 2, gennemføres af EF-institutionerne og optages i medlemsstaternes retsordener under overholdelse af den nu indførte forordning nr. 183/2005 (2)?
            
         
               4)
            
            
               Skal forordning nr. 183/2005, sammenholdt med artikel 8 og artikel 16 i forordning nr. 178/2002 (3), fortolkes således, at den indeholder et forbud mod, at foderfabrikanterne anvender en mærkning på deres produkter, der kan vildlede forbrugerne?
            
         
               5)
            
            
               Skal mærkning af foderstoffer anses for at være vildledende for forbrugerne, hvis fabrikanterne bevidst kan angive de på denne anførte procentvise indhold af forskellige bestanddele med en afvigelse på 15 % for hver af produktets bestanddele?
            
         
      (1)  EFT L 63, s. 23.
   
      (2)  EFT L 35, s. 1.
   
      (3)  EFT L 31, s. 1.